Stellan Nilsson

Stellan Nilsson (født 22. mai 1922 i Lund, død 27. mai 2003) var en svensk fotballspiller. Nilsson, som var kantspiller, spilte for Malmö FF store deler av sin karriere, før han ble utenlandsproff i 1950.

Nilsson var en del av det legendariske Malmö FF-laget, som spilte 49 kamper på rad uten tap, inklusive 23 seire på rad, fra 1949 til 1951. Nilsson reiste til Italia, hvor han spilte for Genoa fra 1950 av. Han spilte senere for de franske klubbene Olympique de Marseille og Angers. På grunn av proffbestemmelsene som eksisterte den tid i svensk fotball, kunne Nilsson ikke lengre spille for svenske klubber etter å ha vært profesjonell spiller utenlands, og Nilsson la følgelig opp da han returnerte i 1955.

Nilsson spilte også 17 landslagskamper for Sverige, og vant OL-gull i 1948, samt bronse i VM i fotball 1950.

Referanser

Eksterne lenker 
 

Svenske fotballspillere
Spillere i Fotball-VM 1950
Fotballspillere under Sommer-OL 1948
Deltakere for Sverige under Sommer-OL 1948
Olympiske mestere for Sverige
Fotballspillere for Genoa CFC
Fotballspillere for Malmö FF
Fotballspillere for Angers SCO
Fotballspillere for Olympique de Marseille